**Bodolyabér Község Önkormányzata Képviselő-testületének .../2023. (IX. 25.) önkormányzati rendelete**

**a szociális tűzifa támogatás helyi szabályairól szóló 7/2022. (X. 28.) önkormányzati rendelet módosításáról**

**1. §**

(1) A szociális tűzifa támogatás helyi szabályairól szóló 7/2022. (X. 28.) önkormányzati rendelet 2. § (1) bekezdése helyébe a következő rendelkezés lép:

„(1) Az Önkormányzat – összesen legalább 1 m3 tűzifa erejéig – a téli fűtéshez szükséges tűzifa biztosításához kérelemre, természetbeni ellátás formájában támogatás nyújt azoknak a családoknak, amelyekben

*a)* az egy főre jutó jövedelem nem haladja meg a szociális vetítési alap összegének összegének 400 % - át,

*b)* egyedül élő esetén a 650 % -át,

*c)* lakásának fűtését fatüzelésre alkalmas fűtőberendezéssel biztosítja.”

(2) A szociális tűzifa támogatás helyi szabályairól szóló 7/2022. (X. 28.) önkormányzati rendelet 2. §-a a következő (1a) bekezdéssel egészül ki:

„(1a) A támogatás odaítélésénél előnyben kell részesíteni azt a kérelmezőt, aki

*a)* a szociális igazgatásról és szociális ellátásokról szóló 1993. évi III. törvény szerinti aktív korúak ellátására, időskorúak járadékára jogosult, tekintet nélkül annak természetbeni vagy pénzbeli formában történő nyújtására, vagy

*b)* települési támogatásra, különösen a lakhatáshoz kapcsolódó rendszeres kiadások viselésével kapcsolatos támogatásra jogosult, vagy

*c)* a gyermekek védelméről és a gyámügyi igazgatásról szóló 1997. évi XXXI. törvényben szabályozott hátrányos helyzetű gyermeket nevelő családban él,

*d)* 65 év feletti nyugdíjas, akinek jövedelme nem haladja meg a szociális vetítési alap összegének 400 % - át, egyedül élő esetén a 650% -át.”

**2. §**

A szociális tűzifa támogatás helyi szabályairól szóló 7/2022. (X. 28.) önkormányzati rendelet 4. § (2) és (3) bekezdése helyébe a következő rendelkezések lépnek:

„(2) A kérelmeket minden év október 10. napjáig a Bodolyabér Község Önkormányzatánál lehet benyújtani.

(3) A kérelmek elbírálása Bodolyabér Község Önkormányzat Képviselő-testülete hatáskörébe tartozik, aki a támogatásról a kérelem benyújtását következő rendes, zárt ülésén dönt október 31.napjáig.”

**3. §**

A szociális tűzifa támogatás helyi szabályairól szóló 7/2022. (X. 28.) önkormányzati rendelet II. Fejezet címe helyébe a következő rendelkezés lép:

*„II. Fejezet*

*Záró rendelkezések”*

**4. §**

Hatályát veszti a szociális tűzifa támogatás helyi szabályairól szóló 7/2022. (X. 28.) önkormányzati rendelet

*a)* 2. § (2) bekezdése,

*b)* 6. § címe.

**5. §**

Ez a rendelet 2023. szeptember 26-án lép hatályba.